Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 168/05)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 90/00

1. Αρμόδια εθνική αρχή Ονομασία: Direcção-Geral do Desenvolvimento Rural

Διεύθυνση: Av. Defensores de Chaves, n.o 6, P-1049-063 Lisboa

Τηλ. (351) 213 18 43 00

Φαξ (351) 213 52 13 46

2. Αιτούσα ομάδα 2.1. Ονομασία: Apetal - Agrupamento de Produtores de Enchidos Tradicionais do Alentejo, LDA

2.2. Διεύθυνση: Rossio Marquês de Pombal, n.o 64 - 2oD, P-7100-513 Estremoz

Τηλ. (351) 268 32 30 21

Φαξ (351) 268 32 30 21

2.3. Σύνθεση: παραγωγός/μεταποιητής (x) άλλος ( )

3. Τύπος του προϊόντος: Τύπος 1.2 - Προϊόντα με βάση το κρέας

4. Περιγραφή των προδιαγραφών (σύνοψη των απαιτήσεων του άρθρου 4 παράγραφος 2)

4.1. Ονομασία: Farinheira de Estremoz e Borba

4.2. Περιγραφή: Καπνιστό λουκάνικο, το οποίο παρασκευάζεται από τεμάχια λιπαρού ιστού του κρέατος των χοίρων της φυλής Alentejana (εκτός των αγριοχοίρων και των αναπαραγωγικών χοίρων) που τεμαχίζεται σε τεμάχια μικρότερα του 1 cm, με προσθήκη σιταλεύρου (ποσοστό 40 % λίπους προς 60 % άλευρο), άλατος, ύδατος, τριμμένου πιπεριού και αποξηραμένων, μη βλαστημένων, σκελίδων σκόρδου. Καλύπτεται με φυσική μεμβράνη από λεπτό έντερο των χοίρων, το οποίο έχει εμποτιστεί σε διάλυμα αλατισμένου ύδατος και όξους. Το λουκάνικο λαμβάνει τη μορφή ποδιού αλόγου και έχει μήκος μεταξύ 8 έως 15 cm και διάμετρο 2 έως 4 cm. Έχει χρώμα κίτρινο - πορτοκαλί, είναι λείο και δεν παρουσιάζει γυαλάδα, με σχεδόν μαλακή, πολτώδη συνεκτικότητα και άθραυστη εξωτερική περικάλυψη, που παραγεμίζεται εν μέρει με το μείγμα και τυλίγεται σφιχτά γύρω από αυτό, κατόπιν ασφαλίζεται με κόκκινη και λευκή κλωστή από βαμβάκι και δένεται στις άκρες με σπάγγο. Το χρώμα είναι κίτρινο - πορτοκαλί στο σημείο που το λουκάνικο στενεύει, και είναι τέλεια δεμένο, με τυχαία κατανομή του αλεύρου και του λίπους, που δίνει στο λουκάνικο μια ακανόνιστη, ακαθόριστη μορφή που έχει όψη μαρμάρου. Το λίπος έχει χρώμα ανοικτό ροζ. Έχει ευχάριστη οσμή καπνιστού, γεύση σκόρδου, καθώς και γεύση ανάμεσα στο γλυκό και στο αλατισμένο. Το λίπος είναι ευχάριστο στην οσμή και στη γεύση. Δεν διαθέτει χόνδρους και είναι πολύ λείο.

4.3. Γεωγραφική περιοχή: λόγω των ειδικών απαιτήσεων παραγωγής των προϊόντων αυτών, των χαρακτηριστικών της γεύσης και της γνώσης που έχει το κοινό, η γεωγραφική περιοχή παρασκευής του προϊόντος περιορίζεται στις περιφέρειες του Alandroal, της Borba, του Estremoz και της Vila Viçosa.

4.4. Απόδειξη προέλευσης: Τα λουκάνικα Farinheira de Estremoz e Borba μπορούν μόνο να παραχθούν σε εγκαταστάσεις οι οποίες διαθέτουν κατάλληλη άδεια και βρίσκονται στη συγκεκριμένη περιοχή. Οι πρώτες ύλες προέρχονται από χοίρους της φυλής Alentejana που εκτρέφονται σε εκμεταλλεύσεις με βαλανιδιές, οι οποίες είναι κατάλληλες για εκτατικά ή ημιεκτατικά συστήματα παραγωγής, δεδομένου ότι τα ζώα εκτρέφονται συνήθως στο ύπαιθρο. Τα εν λόγω παραδοσιακά προϊόντα, τα οποία παρασκευάζονται αποκλειστικά από χοίρους της φυλής Alentejana, διαθέτουν ένα όλο και περισσότερο αυξανόμενο καταναλωτικό κοινό, αποκαθιστώντας έτσι το ενδιαφέρον για προϊόντα υψηλής ποιότητας τα οποία σήμερα θεωρούνται ως τα καλύτερα του κόσμου. Λόγω της παραδοσιακά μακρόχρονης παρασκευής του, το Farinheira de Estremoz e Borba διαθέτει μία αποκλειστική και λεπτή γεύση καθώς και ένα ιδιαίτερο στυλ.

4.5. Μέθοδος παραγωγής: Το Farinheira de Estremoz e Borba παρασκευάζεται από τεμάχια λίπους χοίρων Alentejana, με προσθήκη σιτάλευρου σε αναλογία 60 % έναντι 40 % για το λίπος. Μετά την επιλογή, το πλύσιμο και τον τεμαχισμό του λίπους, προστίθενται τα υπόλοιπα συστατικά για την παρασκευή του τελικού προϊόντος. Μετά από την προσθήκη καρυκευμάτων, το προϊόν υφίσταται άλλες διαδικασίες, όπως η ωρίμανση, το δέσιμο και το αργό κάπνισμα (ποτέ λιγότερο από τέσσερες ημέρες) με ξύλο βαλανιδιάς της περιοχής Azinho.

4.6. Δεσμός: Ο χοίρος της φυλής Alentejana αποτελούσε πάντοτε μια εναλλακτική τροφή και, σε ορισμένο βαθμό, αντισταθμίζει τις ελλείψεις που προκαλούνται από την κακή συγκομιδή. Πολλές δημοφιλείς τροφές από νωπό κρέας και εύγεστα λουκάνικα μπορούν να παρασκευαστούν από το κρέας των ζώων. Τα λουκάνικα αυτά αποτελούσαν για πολύ καιρό την τροφή των ανθρώπων, οι οποίοι σταματούσαν τη δουλειά τους στα χωράφια το μεσημέρι για να φάνε τα λουκάνικα αυτά. Το γεγονός ότι είναι εύκολη η μεταφορά τους, και η αντοχή τους στην θερμοκρασία, σημαίνει ότι μπορούν να χρησιμοποιούνται συστηματικά. Τώρα, όπως και πάντοτε, μπορούμε να ισχυριζόμαστε ότι οι χοίροι έχουν μεγάλη κοινωνικο-οικονομική σημασία. Με τη χρήση των χοίρων ως πρώτης ύλης, τα λουκάνικα του Estremoz e Borba παρασκευάζονται με ευδιάκριτη και ακατανίκητη γεύση.

4.7. Δομή του ελέγχου: Ονομασία: Certialentejo - Certificação de Produtos Agrícolas, LDA

Διεύθυνση: Av.a General Humberto Delgado, n.o 34-1o Esq, P-7000-900 Évora

4.8. Σήμανση: Υποχρεωτικές πληροφορίες: Farinheira de Estremoz e Borba - Γεωγραφικές πληροφορίες και σήμα πιστοποίησης με κατάλληλη αρίθμηση σύμφωνα με την ονομασία του προϊόντος και την ονομασία της πιστοποιούσας αρχής.

4.9. Εθνικές απαιτήσεις: Όλες οι εφαρμοζόμενες διατάξεις απορρέουν από την ισχύουσα εθνική και κοινοτική νομοθεσία.

Αριθ. ΕΚ: PT/00157/2000.09.14.

Ημερομηνία παραλαβής του πλήρους φακέλου: 23 Ιουλίου 2001.